شه‌فه‌ق نيوز/ رووژنامه‌ى ئه‌ندبندنت باوه‌تيگ كيم سينغوبتا بڵاو كرد و له‌تى هووكار راسكانى ئعلانكردن قودس ئه‌را پايته‌خت ئسرائيل له‌لايه‌ن دوناڵد ترامپ سه‌رۆك ئه‌مريكيه‌و ئاشكراى كرد.
سينغوبتا له‌و باوه‌ته‌و وتگه‌: ترامپ له‌ له‌ده‌سداين مه‌ردمه‌ بيلايه‌نه‌ مه‌سيحيه‌گه‌ى ترسياگه‌و باسيش له‌وه‌ كرد ك فريه‌يگ له‌ مه‌سيحيه‌يل ئنجيلى مه‌سه‌له‌ێ ئاخر زه‌مان په‌يوه‌س ئه‌كه‌نه‌ زاڵبوين يه‌هوود له‌بان قودس و روى وه‌ڕوێ بوينه‌وه‌ى ژياره‌يل، يه‌يش وه‌ ماناى دويا جه‌نگ.
جى باسه‌، نويسه‌ره‌گه‌ ئاماژه‌ وه‌يه‌يش كردگه‌و وتگه‌:  جيوازكردن باڵوێزخانه‌ى ئه‌مريكى ئه‌را قودس جى لايه‌نگرى ئه‌مريكيه‌يل نيه‌ وه‌ شيوه‌يگ گشى و وه‌گووره‌ى ئاماريگ په‌يمانگاى "بروكينغز" ئه‌وه‌ ده‌ركه‌فتگه‌ ك 31% له‌ليان پشتگيرى بڕياره‌گه‌ ئه‌كه‌ن و باقيان لايه‌نگرى ئى بڕياره‌ نين.
